Έλβιν Χέις

Ο **Έλβιν Έρνεστ Χέις** (αγγλικά: *Elvin Ernest Hayes*, γεννημένος στις 17 Νοεμβρίου 1945) είναι Αμερικανός πρώην επαγγελματίας καλαθοσφαιριστής. Ένας από τους καλύτερους πάουερ φόργουορντ όλων των εποχών, είναι μέλος της επετειακής επιλογής των 50 και 75 χρόνων του ΝΒΑ και μέλος του Naismith Memorial Basketball Hall of Fame.

## Βιογραφία

### Πρώτα χρόνια
Ο Χέις γεννήθηκε σε μία μικρή πόλη 5.000 κατοίκων του νότου, όπου οι φυλετικές προκαταλήψεις ήταν «χοντρές σαν το βαμβάκι σε ένα χωράφι» και οι καταχρήσεις εναντίον των μαύρων ήταν ανεξέλεγκτες, ο πατέρας του του έμαθε την αξία της υπερηφάνειας και την ανάγκη να απαιτεί σεβασμό. Ο Χέις είδε το μπάσκετ ως  δωρεάν βόλτα από τη φτώχεια του Ρέιβιλ, οπότε ανταποκρίθηκε στην πρόσκληση του Πανεπιστημίου του Χιούστον για να γίνει ένας από τους πρώτους Αφροαμερικανούς αθλητές του σχολείου. Είπε ότι οι προπονητές του εκεί ήταν οι πρώτοι λευκοί που είχε γνωρίσει και του φερόντουσαν με σεβασμό. Αρχικά ένιωθε μεγάλη δυσπιστία όταν μπήκε στο κολέγιο. Αλλά ως ένας από τους 100 Αφροαμερικανούς σε ένα σχολείο 20.000 ατόμων, έπρεπε να προσαρμοστεί και ο προπονητής του Χιούστον Γκάι Λιούις τον βοήθησε στην προσαρμογή του.

### Κολέγιο
Ο Χέις βοήθησε στη δημιουργία μιας δυναμικής ομάδας στο Χιούστον, όπου τελειοποίησε την αλτικότητά του ως τρόπο να σκοράρει εναντίον ψηλότερων παικτών. Ήταν σε ένα παιχνίδι το 1968 που αναδείχθηκε σε εθνικό επίπεδο. Η συνάντηση έφερε την πρώτη ομάδα (UCLA), ομάδα που οδηγούσε σε σειρά νικών 47 παιχνιδιών με την ηγετική παρουσία τον Καρίμ Αμπντούλ Τζαμπάρ, εναντίον της δεύτερης ομάδας του Χιούστον του, που είχε 16–0 νίκες. Το παιχνίδι παίκτηκε στις 20 Ιανουαρίου ενώ το πλήθος των 52.693 ατόμων ήταν στο Άστροντομ και σε για πρώτη φορά σε εθνικό τηλεοπτικό κοινό και κατατάσσεται μεταξύ των μεγαλύτερων αγώνων κολεγίων που έχουν διοργανωθεί. Το Χιούστον επικράτησε 71–69 με τον Χέις να σημειώνει 39 πόντους και να μαζεύει 15 ριμπάουντ. Στην τρίχρονη κολεγιακή καριέρα του είχε μέσο όρο 31,0 πόντους και 17,2 ριμπάουντ. Ο αριθμός των 1.214 πόντων την τελευταία του χρονιά ήταν ρεκόρ και παραμένει ο δεύτερος μεγαλύτερος μετά από  αυτόν του Πιτ Μάραβιτς τρία χρόνια μετά.

### NBA
Οι επιδόσεις του τον οδήγησαν στην πρώτη συνολική επιλογή του ΝΒΑ στα ντραφτ του 1968, όπου επιλέχθηκε τόσο στο NBA, όσο και στο AΒΑ. Έκανε το επαγγελματικό του ντεμπούτο στις 17 Οκτωβρίου 1968 με τους Σαν Ντιέγκο Ρόκετς στη νίκη τους επί των Σιάτλ Σούπερσονικς με 128–110 μαζεύοντας και 22 ριμπάουντ, επίδοση ρεκόρ για πρώτο αγώνα πρωτοεμφανιζόμενου (ρούκι) που παραμένει. Πρώτευσε του πρωταθλήματος στο σκοράρισμα με 28,4 πόντους μέσο όρο (ο δεύτερος και τελευταίος στη ιστορία μετά τον Ουίλτ Τσάμπερλεϊν), κατέλαβε την τέταρτη θέση στα ριμπάουντ με 17,1 μ.ο. και ξεκίνησε ως βασικός της Δυτικής περιφέρειας στο All-Star Game του NBA ξεπερνώντας στην ψηφοφορία τον Τσάμπερλεϊν. Επίσης σημείωσε ρεκόρ ρούκι του ΝΒΑ για λεπτά που έπαιξαν στην κανονική περίοδο μίας σεζόν (3.695), με μέσο όρο 45,1 λεπτά. Οι Ρόκετς, που είχαν καθηλωθεί την προηγούμενη σεζόν σε επίδοση 15–67 τον προηγούμενο χρόνο, πέτυχαν μεγάλη άνοδο με 37–45 και έφτασαν στα πλέι οφ. Το 1969–70 ο Χέις ήταν για πρώτη φορά κορυφαίος ριμπάουντερ του πρωταθλήματος με μέσο όρο 16,9 ανά αγώνα έχοντας και 27,5 πόντους, αλλά με 27 μόνο νίκες η ομάδα δεν προκρίθηκε στα πλέι οφ. Το 1970–71 ο Χέις σημείωσε την καλύτερη επίδοση του στο σκοράρισμα, με 28,7 πόντους και κατέλαβε την τρίτη θέση στο πρωτάθλημα στα ριμπάουντ (16,6). Η μεταγραφή του στους πιο ισχυρούς Μπούλετς, του έδωσε τη δυνατότητα να φτάσει το 1975 στους τελικούς του πρωταθλήματος αλλά ο τίτλος πήγε στους Γκόλντεν Στέιτ Ουόριορς.

thumb|Το 1975 με τους Ουάσιγκτον Μπούλετς 
Μετά από δύο μέτριες χρονιές για την ομάδα, η σεζόν 1977–78 ήταν και πάλι μέτρια (επίδοση 44–38). Στα πλέι οφ όμως, η κατάσταση άλλαξε εντελώς αποκλείοντας τους Ατλάντα Χοκς, Σαν Αντόνιο Σπερς και Φιλαδέλφεια 76ερς με αντίπαλο μιας άλλης σχετικά άγνωστης ομάδας, των Σιάτλ Σούπερσονικς.
Το Σιάτλ και η Ουάσινγκτον αντάλλαξαν νίκες στα πρώτα έξι παιχνίδια, με την έβδομη αναμέτρηση στο Σιάτλ. Μόνο για τρίτη φορά στους 12 τελικούς του ΝΒΑ που είχαν πάει σε επτά παιχνίδια, η φιλοξενούμενη ομάδα σημείωσε νίκη εκτός έδρας, καθώς οι Μπούλετς κατέκτησαν τον τίτλο με θρίαμβο 105–99. Ο Χέις είχε μέσο όρο 21,8 πόντους και 12,1 ριμπάουντ στα πλέι οφ του 1978, αν και σε δύο αγώνες αποβλήθηκε με φάουλ. Ουσιαστικά όμως αγνοήθηκε στην ψηφοφορία για τον πολυτιμότερο παίκτη του πρωταθλήματος, αν και χωρίς αυτόν οι Μπούλετς δεν θα είχαν φτάσει ποτέ στους τελικούς. Ήταν ο πρώτος παίκτης της ομάδας σε σκοράρισμα, ριμπάουντ και κοψίματα στη σειρά αγώνων πρωταθλήματος, καθώς και στα πλέι οφ συνολικά. Μετά από δέκα σεζόν στο ΝΒΑ, κατέκτησε ένα πρωτάθλημα, το μοναδικό στην καριέρα του. Η σεζόν του 1979 ήταν επιτυχημένη με 54 νίκες, που ήταν η πρώτη θέση στο πρωτάθλημα, κάτι που βοήθησε τον Χέις να τερματίσει τρίτος στην ψηφοφορία για τον πολυτιμότερο παίκτη του πρωταθλήματος για δεύτερη φορά στην καριέρα του. Κατά τη διάρκεια των εννέα σεζόν του με τους Μπούλετς, η ομάδα έφτασε στα πλέι οφ οκτώ φορές, συμπεριλαμβανομένων τριών εμφανίσεων σε τελικούς. Στις 40 πλήρεις σεζόν από την αποχώρησή του, η ομάδα έχει φτάσει στα πλέι οφ μόλις 16 φορές και ποτέ δεν έχει προκριθεί πέρα ​​από τα ημιτελικά της Ανατολικής Περιφέρειας.

Επανήλθε το 1981 στους Ρόκετς όπου και έκλεισε τη σταδιοδρομία του το 1984. Όταν αποχώρησε από την ενεργό δράση είχε το μεγαλύτερο αριθμό αγώνων στο NBA (1.303) χάνοντας μόνο 9 σε 16 χρόνια καριέρας, τα περισσότερα λεπτά συμμετοχής (50.000), ήταν δεύτερος σκόρερ με 27.313 πόντους (πίσω μόνο από τον Τσάμπερλεϊν), τρίτος ριμπάουντερ με 16.279 (μετά τους Τσάμπερλεϊν και Ράσελ, τώρα παραμένει τέταρτος) και μέσο όρο 21,0 πόντων και 12,5 ριμπάουντ. Οι μέσοι όροι του στα πλέι οφ εξίσου υψηλοί, 21,0 πόντοι και 12,5 ριμπάουντ. Συμμετείχε σε 12 All-Star Game, ενώ σε έξι χρονιές ήταν μέλος των επίλεκτων ομάδων της χρονιάς. Σε 10 σεζόν είχε μέσο όρο τουλάχιστον 20 πόντους. Έγινε γνωστός για το χαρακτηριστικό του σουτ με την πλάτη στο καλάθι, το οποίο ουσιαστικά δεν κοβόταν λόγω της ικανότητάς του να σουτάρει ψηλά, ενώ και οι προσπάθειες από μέση απόσταση ήταν στα σημαντικότερα επιθετικά όπλα του. Αμφισβήτηθηκε κατά καιρούς σε όλη την καριέρα του για την ικανότητά του να ανταποκρίνεται στις κρίσιμες στιγμές, ωστόσο δεν υπάρχει αμφιβολία για την απόδοσή του.

Εισήχθη στο *Naismith Memorial Basketball Hall of Fame* το 1990 και ακολούθησε καριέρα σχολιαστή αγώνων στο Χιούστον. Στις 20 Νοεμβρίου 1981 οι Μπούλετς απέσυραν τη φανέλα με το 11 που φορούσε. Στις 18 Νοεμβρίου 2022 οι Χιούστον Ρόκετς απέσυραν τη φανέλα με το νούμερο 44 που φορούσε στην ομάδα.

## Τίτλοι και διακρίσεις
* ΝΒΑ Πρωτάθλημα : 1978
* Καλύτερη πεντάδα της κανονικής περιόδου (3) : 1975, 1977, 1979
* Καλύτερη ομάδα ρούκι : 1969
* Πρώτος σκόρερ πρωταθλήματος NBA : 1969
* Πρώτος ριμπάουντερ πρωταθλήματος NBA (2) : 1970, 1974
* *Naismith Memorial Basketball Hall of Fame*: 1990 
* Στους 50 καλύτερους καλαθοσφαιριστές του NBA στη επετειακή επιλογή του 1996
* Στους 75 καλύτερους καλαθοσφαιριστές του NBA στην επετειακή επιλογή του 2021
* Η φανέλα με το Νο. 11 αποσύρθηκε από τους Ουάσιγκτον Ουίζαρντς
* Η φανέλα με το Νο. 44 αποσύρθηκε από τους Χιούστον Κούγκαρς
* Η φανέλα με το Νο. 44 αποσύρθηκε από τους Χιούστον Ρόκετς

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας
* Elvin E. Hayes 
* ELVIN HAYES 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Πάουερ φόργουορντ
Κατηγορία:Εισαχθέντες στο Naismith Memorial Basketball Hall of Fame